

**20. Obrtnički i gospodarski sajam Koprivničko-križevačke županije Križevci**

**20. OBRTNIČKI I GOSPODARSKI SAJAM**

**KOPRIVNIČKO-KRIŽEVAČKE ŽUPANIJE**

**KRIŽEVCI, 10.- 12. 11. 2017.**

Poštovani,

**osobito mi je zadovoljstvo što Vas mogu pozvati da izlažete na 20. Obrtničkom i gospodarskom sajmu Koprivničko-križevačke županije koji će se održati u Križevcima od 10. do 12. studenog 2017. godine.**

Ova već tradicionalna manifestacija održava se u organizaciji Koprivničko-križevačke županije, a suorganizatori su Grad Križevci, Hrvatska gospodarska komora Županijska komora Koprivnica, Obrtnička komora Koprivničko-križevačke županije, Udruženje obrtnika Križevci, PORA Razvojna agencija Podravine i Prigorja, Turistička zajednica Grada Križevaca i Turistička zajednica Koprivničko-križevačke županije.

Sajam se održava na uređenom izlagačkom prostoru **od 1.700 m2 zatvorenog prostora i 2.500 m2 otvorenog prostora ispred** **Sportske dvorane OŠ Ljudevita Modeca Križevci u ulici Potočka 26** u samom središtu Grada.

Uz povoljne cijene izložbenog prostora po sistemu “ključ u ruke”, prema uobičajenim sajamskim standardima, nudimo Vam i **mogućnost odabira pozicije Vašeg izlagačkog prostora prema Vašoj želji**. **Vanjski izložbeni prostor će za izlagače koji se bave djelatnostima iz područja poljoprivrede biti besplatan**. Postupak prijave te cjenik izložbenog prostora i dodatne opreme, uz ostale informacije o sajmu, objavljen je na internet stranici [www.obrtnicka-komora-koprivnica.hr/sajmovi.aspx](http://www.obrtnicka-komora-koprivnica.hr/sajmovi.aspx)

Program Sajma bit će obilježen organizacijom okruglih stolova o poduzetništvu, poljoprivredi i ruralnom razvoju, prezentacijama i stručnim skupovima, te turističkim i gastro-izložbama.

Očekujemo nastup oko 250 izlagača uključujući i inozemne izlagače.

Sajam počinje u petak 10. studenog 2017. godine svečanim otvaranjem u 11:00 sati.

Za informacije i prijave obratite se u Obrtničku komoru Koprivničko-križevačke županije, Bjelovarska cesta 75a, Koprivnica, na tel: 00 385 48 623 408 ili e-mail: [ogs.krizevci@gmail.com](mailto:ogs.krizevci@gmail.com).

Zahvaljujemo na suradnji i veselimo se Vašem dolasku na 20. Obrtnički i gospodarski sajam Koprivničko-križevačke županije!

Predsjednik Organizacijskog odbora

i župan Koprivničko-križevačke županije

**Darko Koren, ing.građ.**

